APROBACIÓN DA APERTURA DUN NOVO PRAZO DE SOLICITUDES PARA UNHA SEGUNDA ACTIVIDADE DO PROGRAMA DEPO RUARTE 2016
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 09/08/2016)

A Xunta de Goberno desta Deputación Provincial na súa sesión ordinaria do día 4 de agosto de 2016, adoptou, entre outros, o acordo: aprobación da apertura dun novo prazo de solicitudes para unha segunda actividade do programa “Depo Rúarte, 2016” A Xunta de Goberno, na sesión que tivo lugar o día 1 de abril de 2016, aprobou as bases reguladoras do programa “Depo Rúarte” 2016, publicadas no Boletín oficial da Provincia de Pontevedra (BOPPO) número 87 de data 6 de maio de 2016 có obxecto de ofrecer 60 accións dinamizadoras para a mocidade a través de actividades educativas e de lecer que atendan as demandas do colectivo xuvenil da provincia de Pontevedra, acordando un espazo de encontro e intercambio de experiencias, así como novas alternativas de lecer que potencien movementos de participación e cooperación social. Ó programa Depo Rúarte para o ano 2016, adheríronse 52 concellos da provincia de Pontevedra de menos de 50.000 habitantes. Cada concello escolleu unha actividade das que figuran no catálogo publicado na páxina web da Deputación de Pontevedra, divididas nas seguintes áreas: Cada unha delas ten unha duración de 25 horas e ofertanse a través da empresa adxudicataria Xestión Cultural Aurea S. L. especializada na materia, responsable da execución, coordinación e avaliación do programa. Unha vez rematadas terá lugar o I Certame Xuvenil Depo RúARTE, que dará paso á clausura do programa, a través do que se mostrará o aprendido nas actividades realizadas. Os beneficiarios do programa “Depo Rúarte” son prioritariamente mozos de 14 ata 30 anos de idade residentes no concello solicitante da actividade correspondente, aínda que tamén poden participar persoas doutros Concellos no caso de que quedaran prazas vacantes. Na Xunta de Goberno do día 3 de xuño de 2016 aprobáronse as adhesións de 52 Concellos ao programa, concedéndose unha acción formativa a cada un deles, sendo en total 52 accións formativas. Considerando o establecido na cláusula décimo primeira das bases reguladoras do programa “Depo Rúarte” 2016, “No suposto de que o número total de actividades ofertadas nesta convocatoria non se cubrise, esta institución reservarase o dereito de cubrilas con concellos que teñan a suficiente demanda para realizar outra das actividades ofertadas, nunha segunda edición do impartido inicialmente ou establecendo un novo prazo de solicitude ao que poderían optar todos os concellos da provincia de Pontevedra de menos de 50.000 habitantes.”, e dado que na actualidade non están cubertas a totalidade das actividades ofertadas e hai Concellos con suficiente demanda proponse a apertura dun segundo prazo de solicitudes cunha duracción de 10 días contados a partir do día seguinte á publicación do anuncio no Boletín Oficial da Provincia, para todos aqueles Concellos de menos de 50.000 habitantes que estén interesados na impartición dunha segunda actividade formativa, as cales se concederán por rigurosa orde de rexistro de entrada. Pontevedra, 8 de agosto 2016.—O Secretario, Carlos Cuadrado Romay.